CELEX: 32021R1218
Language: et
Date: 2021-07-26 00:00:00
Title: Komisjoni rakendusmäärus (EL) 2021/1218, 26. juuli 2021, millega muudetakse rakendusmäärust (EL) nr 79/2012 impordikorra alusel toimuva käibemaksust vabastatud importi käsitleva teabe säilitamise ja sellele teabele automaatse juurdepääsu osas

27.7.2021   
               
               
                  ET
               
               
                  Euroopa Liidu Teataja
               
               
                  L 267/12
               
            
         KOMISJONI RAKENDUSMÄÄRUS (EL) 2021/1218,
         26. juuli 2021,
         millega muudetakse rakendusmäärust (EL) nr 79/2012 impordikorra alusel toimuva käibemaksust vabastatud importi käsitleva teabe säilitamise ja sellele teabele automaatse juurdepääsu osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. oktoobri 2010. aasta määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas, (1) eriti selle artiklit 17 lõiget 2,
         ning arvestades järgmist:
         
                     (1)
                  
                  
                     Nõukogu määrusega (EL) 2017/2454 (2) määrusele (EL) nr 904/2010 lisatud artikli 17 lõike 1 punkti e otstarve on võimaldada liikmesriikide vahel teabe jagamist seoses nõukogu direktiivi 2006/112/EÜ (3) XII jaotise 6. peatüki 4. jaos sätestatud impordikorraga, mida kohaldatakse alates 1. juulist 2021.
                  
               
                     (2)
                  
                  
                     Määruse (EL) nr 904/2010 artikli 17 lõike 1 punkti e ja artikli 21 lõike 1 kohaselt peavad liikmesriigid säilitama käibemaksust vabastatud importi käsitleva teabe, mida nad koguvad direktiivi 2006/112/EÜ artikli 143 lõike 1 punkti ca alusel, ning andma teistele liikmesriikidele automaatse juurdepääsu sellele teabele, et aidata liikmesriikidel kindlaks teha lahknevusi käibemaksuaruandluses ja võimalikke käibemaksupettusi.
                  
               
                     (3)
                  
                  
                     Liikmesriikide tolliasutused koguvad sellist käibemaksust vabastatud importi käsitlevat teavet vastavalt Euroopa Parlamendi ja nõukogu määrusele (EL) nr 952/2013 (4) ning edastavad selle komisjonile komisjoni rakendusmääruse (EL) 2015/2447 (5) artikli 56 lõikes 1 osutatud elektroonilise süsteemi kaudu. Tõhususe huvides peaks määruse (EL) nr 904/2010 artikli 17 lõike 1 punktiga e ja artikli 21 lõikega 1 ettenähtud käibemaksust vabastatud importi käsitleva teabe säilitamine ja automaatne juurdepääs sellele toimuma sama elektroonilise süsteemi kaudu.
                  
               
                     (4)
                  
                  
                     Määruse (EL) nr 904/2010 artikli 17 lõike 1 punktis e osutatud teabe kohta tehtud automaatse päringu tehnilised üksikasjad on sätestatud rakendusmääruse (EL) 2015/2447 artiklis 55. Rakendusmääruse (EL) 2015/2447 artikli 55 lõikega 3 võimaldatakse liikmesriikide maksuhalduritele juurdepääs koondandmetele rakendusmääruse (EL) 2015/2447 artikli 56 lõikes 1 osutatud elektroonilises süsteemis.
                  
               
                     (5)
                  
                  
                     Komisjoni rakendusmääruse (EL) nr 79/2012 (6) artiklis 5a on sätestatud tehnilised üksikasjad seoses käibemaksust vabastatud importi käsitleva teabe säilitamise ja sellele automaatse juurdepääsuga, mida nõutakse määruse (EL) nr 904/2010 artikli 17 lõike 1 punktiga f. Seepärast tuleks rakendusmääruse (EL) nr 79/2012 artikli 5a lõiget 1 muuta, et täpsustada määruse (EL) nr 904/2010 artikli 17 lõike 1 punkti e teises pooles osutatud teabe kohta tehtud automaatse päringu tehnilisi üksikasju.
                  
               
                     (6)
                  
                  
                     Selleks et käesolevat määrust saaks kohaldada alates samast kuupäevast kui määrust (EL) 2017/2454, millega lisati määruse (EL) nr 904/2010 artikli 17 lõike 1 punkt e, tuleks käesolevat määrust kohaldada alates 1. juulist 2021.
                  
               
                     (7)
                  
                  
                     Käesoleva määrusega ettenähtud meetmed on kooskõlas halduskoostöö alalise komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 79/2012 artikli 5a lõige 1 asendatakse järgmisega:
            
               
                  „1.   Määruse (EL) nr 904/2010 artikli 17 lõike 1 punktides e ja f osutatud teabe säilitamine ja pädevate asutuste automaatne juurdepääs sellele teabele toimub komisjoni rakendusmääruse (EL) 2015/2447 (*1) artikli 56 lõikes 1 osutatud elektroonilise süsteemi kaudu.
               
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. juulist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021
            
               
                  Komisjoni nimel
               
               
                  President
               
               Ursula VON DER LEYEN
            
         
         
            (1)  ELT L 268, 12.10.2010, lk 1.
         
            (2)  Nõukogu 5. detsembri 2017. aasta määrus (EL) 2017/2454, millega muudetakse määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas (ELT L 348, 29.12.2017, lk 1).
         
            (3)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (4)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
         
            (5)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
         
            (6)  Komisjoni 31. jaanuari 2012. aasta rakendusmäärus (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad (ELT L 29, 1.2.2012, lk 13).